Både i Farsø, Nørager og Skørping skete der flere uheld i løbet af eftermiddagen og i Torslev nær Brovst måtte tre ambulancer sendes til et uheld, hvor en bilist havde mistet herredømmet over bilen, der rullede ind over en mark. Flere der stoppede for at hjælpe, kørte derefter ind i hinanden på vejen, der var spejlglat på grund af rimtåge og en temperatur på tæt ved minus fem grader. Falck der havde travlt overalt i regionen måtte rekvirere ambulancer helt fra Brønderslev. Efter de mange uheld bad politiet flere nordjyske kommuner om at fremskynde saltningen.

Referat:
Tæt tåge og rimglatte veje resulterede i aftes i flere uheld overalt i Nordjylland.